Pacient s astigmatizmom vidí realitu značne skreslenú. Svietiaci bod má v jeho vnímaní úplne iný tvar než v skutočnosti. Môže byť predĺžený, širší, šikmý, vyzerať ako hviezda a podobne. Rohovka má totiž parabolický tvar, no polomer jej zakrivenia vo všetkých miestach nie je rovnaký. Neriešený astigmatizmus (cylindrická chyba) nielenže znepríjemňuje pohľad na svet, ale spôsobuje tiež časté bolesti hlavy, zvýšenú únavu a u detí môže viesť k tupozrakosti.